

Eesti Laulu- ja Tantsupeo Sihtasutuse  
**KÄSKKIRI 30.12.2024 nr 1-4/2024/20**

Kultuuriministeeriumi poolt Eesti Laulu- ja Tantsupeo Sihtasutusele eraldatud kollektiivide toetusprogrammi rakendamiseks toetuse tagasimakse

1. Kultuuriministeerium eraldas Eesti Laulu- ja Tantsupeo Sihtasutusele (edaspidi ka *sihtasutus*) 2023. eelarveaastal toetuse 1 miljon eurot kollektiivide toetusprogrammi rakendamiseks. Toetuste kasutust reguleerib kultuuriministri määrus „[Laulu- ja tantsupeoliikumises osalevate kollektiivide toetamise määrus](https://www.riigiteataja.ee/akt/112052021013)“ mis on vastu võetud 11.05.2021 nr 16.
2. Eesti Laulu- ja Tantsupeo Sihtasutus eraldas vastavalt määrusele 2023. aastal toetuse taotlejatele toetuse hooajaks 2023/24.
3. Sihtasutus kontrollis 2024. aastal vastavalt määrusele toetuse kasutamise aruandeid. Aruandluse käigus selgus, et osad toetuse saajad ei olnud kas toetust kasutanud või toetuse saajad ei olud täitnud määruses toetuse kasutamise tingimusi. Vastavalt määrusele pidid kandma osad toetuse saajad neile eraldatud toetuse sihtasutusele tagasi.
4. Seisuga 30.12.2024 on laekunud sihtasutusele toetust tagasi **34 531,91**eurot.
5. Kultuuriministeerium eraldas Eesti Laulu- ja Tantsupeo Sihtasutusele 2024. eelarveaastal toetuse 1 miljon eurot kollektiivide toetusprogrammi rakendamiseks.
6. Eesti Laulu- ja Tantsupeo Sihtasutus eraldas vastavalt määrusele 2024. aastal toetuse taotlejatele toetuse hooajaks 2024/25.
7. Pärast toetuse väljamakset 2024. aastal jäi jäägiks **1099,90** eurot.
8. Käesolevaga teeb sihtasutus korralduse Riigi Tugiteenuste Keskuse raamatupidamisel kanda Kultuuriministeeriumile toetuse jääk tagasi **punktis 4** ja **punktis 7** nimetatud summas kokku kontole 2800047436.
9. Väljamakse teostada 2024. kalendriaasta jooksul **kokku summas 35 631,81 eurot.**
10. Väljamakse teostada abirahast 8MS4-KUMKOL.
11. Käskkiri teha teatavaks Riigi Tugiteenuste Keskusele ja Kultuuriministeeriumile.

*/allkirjastatud digitaalselt/*

Margus Toomla  
Juhatuse liige